**Ministru kabineta noteikumu projekta “Grozījumi Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību”” (turpmāk – noteikumu projekts) izstrādāts atbilstoši likuma “Par akcīzes nodokli” (turpmāk – likums) 6.1 un 15.1 pantā pieņemtajiem grozījumiem par akcīzes nodokļa piemērošanu dabasgāzei. Noteikumu projekts paredz atcelt kārtību, kādā piemēro akcīzes nodokļa atbrīvojumu dabasgāzei, kuru izmanto segto zemes platību (siltumnīcu) siltumapgādei un mājputnu novietņu un inkubatoru siltumapgādei, nosaka kārtību, kādā šādiem mērķiem izmantotajai dabasgāzei piemēro minimālo nodokļa līmeni - 0,55 *euro* par 1 MWh. Atbilstoši grozījumiem likumā paredzētajam spēkā stāšanās termiņam arī noteikumu projektam ir jāstājas spēkā 2020.gada 1.janvārī. |

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts ir izstrādāts saskaņā ar grozījumiem likuma 6.1 un 15.1 pantā, kas paredz atcelt akcīzes nodokļa atbrīvojumu dabasgāzei, kuru izmanto segto zemes platību (siltumnīcu) siltumapgādei un mājputnu novietņu un inkubatoru siltumapgādei, un šādiem mērķiem izmantotajai dabasgāzei noteikt minimālo akcīzes nodokļa līmeni - 0,55 *euro* par 1 MWh.Attiecīgie grozījumi likumā Saeimā tika pieņemti 2.lasījumā 2019.gada 23.maijā (Saeimā reģ. Nr. 266/Lp13). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Šobrīd atbilstoši likuma 6.1 panta trešās daļas redakcijai no akcīzes nodokļa ir atbrīvota dabasgāze, kuru izmanto:1) lauksaimniecībā izmantojamās zemes segto platību (siltumnīcu) siltumapgādei;2) rūpniecisko mājputnu novietņu (kūts) un inkubatoru siltumapgādei.Ievērojot Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, tiešu piemērošanu, ir nepieciešams dabasgāzei, kuru šobrīd ar akcīzes nodokļa atbrīvojumu izmanto gan lauksaimniecībā izmantojamās zemes segto platību (siltumnīcu) siltumapgādei, gan rūpniecisko mājputnu novietņu (kūts) un inkubatoru siltumapgādei, noteikt kārtību, kādā piemēro minimālo nodokļa likmi saskaņā ar Padomes 2003.gada 27.oktobra Direktīvu 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (turpmāk – direktīva 2003/96/EK). Līdz ar to noteikumu projekts paredz noteikt kārtību, kādā dabasgāzei, ja to izmanto iepriekš minētajiem izmantošanas mērķiem, piemēro saskaņā ar likuma 15.1 panta pirmās daļas 3.punktu noteikto minimālo akcīzes nodokļa likmi – 0,55 *euro* par 1 MWh.2. Noteikumu projekts paredz, ka uz dabasgāzes starpnieku neattiecas nosacījumi par komercdarbības atbalstu, jo dabasgāzes starpnieks nav komercdarbības atbalsta saņēmējs, jo viss labums no iegādātās dabasgāzes, piemērojot samazināto akcīzes nodokļa likmi tiek novirzīts galalietotājam, veicot dabasgāzes pārveidi citā enerģijas veidāizmantošanai likuma 15.1 panta pirmās daļas 3.punkta “a”, “b” un “c” apakšpunktos minētajiem mērķiem, tādā veidā starpnieks negūst ekonomiskās priekšrocības no samazinātās akcīzes nodokļa likmes.3. Valsts ieņēmumu dienesta (turpmāk – VID) izsniegtajā licencē norādīto ziņu aktualizēšanas gadījumā netiek grozītas tiesiskās attiecības, kas nodibinātas ar lēmuma pieņemšanu par licences izsniegšanu. Līdz ar to tā attiecas tikai uz tādām ziņām, kas neietekmē licences izsniegšanu pēc būtības. Tādējādi, ar ziņu aktualizēšanu saprot licencē norādītā komersanta nosaukuma maiņu, licencē norādītās darbības vietas adreses maiņu (ja darbības vietai piešķirta jauna adrese), atzīmes izdarīšanu par darbību ar licencē norādīto akcīzes preču veidu vai darbības veidu pārtraukšanu, vai komercdarbības pārtraukšanu licencē norādītajā darbības vietā. Lai aktualizētu licencē norādītās ziņas, komersantam būs jāiesniedz VID iesniegums brīvā formā (ja mainīsies komersanta nosaukums, iesniegums par ziņu aktualizēšanu nebūs jāiesniedz. Ziņas par komersanta nosaukuma maiņu aktualizēs VID). Par ziņu aktualizēšanu nebūs jāmaksā valsts nodeva.Līdz ar to noteikumu projekts paredz MK noteikumus Nr.199 papildināt ar 27. 1 un 27. 2 punktu (sk. noteikumu projektu), tādējādi paredzot nodalīt licences pārreģistrāciju no licencē norādīto ziņu aktualizēšanas. |
| 3. | Projekta izstrādē iesaistītās institūcijas | Finanšu ministrija, VID un Zemkopības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta pieņemšana attiecas uz personām, kas dabasgāzi izmanto lauksaimniecībā izmantojamās zemes segto platību (siltumnīcu) siltumapgādei vai rūpniecisko mājputnu novietņu (kūts) un inkubatoru siltumapgādei.Noteikumu projekts attiecas uz komersantiem, kas dabasgāzi piegādā galalietotājiem, kuri dabasgāzi izmanto lauksaimniecībā izmantojamās zemes segto platību (siltumnīcu) siltumapgādei kā arī rūpniecisko mājputnu novietņu (kūts) un inkubatoru siltumapgādei. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz noteikt noteikt kārtību, kādā piemēro minimālo nodokļa likmi dabasgāzei, kuru izmanto lauksaimniecībā izmantojamās zemes segto platību (siltumnīcu) siltumapgādei, kā arī rūpniecisko mājputnu novietņu (kūts) un inkubatoru siltumapgādei, atbilstoši likuma 15.1 panta pirmās daļas 3.punktam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārais novērtējums  | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014.gada 17.jūnija Regula (ES) Nr. [651/2014](http://eur-lex.europa.eu/eli/reg/2014/1388/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014.gada 26.jūnijs, Nr. L187). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr. [651/2014](http://eur-lex.europa.eu/eli/reg/2014/1388/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L187) (turpmāk – regula Nr. [651/2014](http://eur-lex.europa.eu/eli/reg/2014/1388/oj/?locale=LV)). |
| A | B | C | D |
| regulas Nr.651/2014 44.panta 1. un 2.punkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 8.pants | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 1.panta 2.punkta “c”un “d” apakšpunkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 1.panta 3.punkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 1.panta 4.punkta “a”un “c” apakšpunkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 2.panta 18.punkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 9.panta 1., 2. un 4.punkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 12.panta 2.punkts | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| regulas Nr.651/2014 59.pants | Noteikumu projekta 1.5.apakšpunkts | Komisijas regulas Nr.651/2014 prasības tiek ieviestas pilnībā. | Noteikumu projekts neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | 20 darba dienu laikā pēc Ministru kabineta noteikumu spēkā stāšanās Finanšu ministrija, izmantojot Komisijas elektroniskās paziņošanas sistēmu, sniegs kopsavilkuma informāciju Eiropas Komisijai saskaņā ar Komisijas regulas Nr.651/2014 11.pantu. |

|  |
| --- |
|  **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo noteikumu projekts ir tehniska rakstura, kas izriet no likuma "Par akcīzes nodokli” (Saeimā reģ. Nr.266/Lp13), par kuru bija izsludināta sabiedriskā apspriešana un komentāri netika saņemti. Sabiedrības pārstāvji varēs sniegt viedokļus par projektu pēc tā izsludināšnas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības līdzdalība tika nodrošināta, apspriežot grozījumus likumā “Par akcīzes nodokli” (Saeimā reģ. Nr.266/Lp13), par ko uzziņa bija publicēta Finašu ministrijas mājaslapā 2018.gada 30.novembrī. |
| 3. | Sabiedrības līdzdalības rezultāti | Par grozījumiem likumā “Par akcīzes nodokli” (Saeimā reģ. Nr.266/Lp13) iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Ekonomikas ministrija un VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta izpildei nav nepieciešama jaunu institūciju izveide, esošo institūciju likvidācija vai reorganizācija.Projekta izpilde tiks nodrošināta esošo cilvēkresursu un finanšu līdzekļu ietvaros. |
| 3. | Cita informācija | Nav. |
|  |

Finanšu ministrs J.Reirs

J.Lukss, 67083846

Juris.Lukss@fm.gov.lv